The Wraith

The Wraith er en amerikansk actionthriller og sciencefictionfilm fra 1986 med Charlie Sheen i hovedrollen. Andre sentrale roller spilles av Sherilyn Fenn, Nick Cassavetes og Randy Quaid. Regi er ved Mike Marvin.

Handling 
Packard Walsh og hans motoriserte gjeng terroriserer en småby i Arizona ved å tvinge ungdommer til kappkjøring med bilen som innsats. En dag blir den fryktede gjengen utfordret av en mystisk ung mann i en like mystisk bil. Den mystiske føreren slår konkurrentene og starter deretter en dødelig jakt på gjengen. Det viser seg at den mystiske bilføreren er en overnaturlig skapning som ble skapt av liket til tenåringsgutten Jamie Hankins. Hankins ble på et tidligere tidspunkt drept av Walsh etter at han hadde tatt ham sammen med kjæresten hans. Hankins har nå kommet tilbake for hevn, og er tilsynelatende udødelig og i besittelse av en bil som ingen har sett maken til.

Om filmen 
The Wraith gjorde det beskjedent på amerikanske kinoer, hvor den innbrakte kun $3,5 millioner. 

Den fikk lunken mottakelse av kritikerne og har bare fått 36 % på Rotten Tomatoes.

Det meste av filmen ble innspilt i Tucson i Arizona.

Filmen inneholder en rekke musikkinnslag fra kjente artister som blant annet Ozzy Osbourne, Mötley Crüe, Billy Idol, Bonnie Tyler og Robert Palmer. En egen soundtrack ble utgitt i 1986.

Rollebesetning 
 Charlie Sheen ... Jake Kesey / The Wraith
 Nick Cassavetes ... Packard Walsh
 Sherilyn Fenn ... Keri Johnson
 Randy Quaid ... Sheriff Loomis
 Matthew Barry ... Billy Hankins
 David Sherrill ... Skank
 Jamie Bozian ... Gutterboy
 Clint Howard ... Rughead
 Griffin O'Neal ... Oggie
 Chris Nash ... Minty
 Christopher Bradley ... Jamie Hankins

Referanser

Eksterne lenker 
 
 
 The Wraith Car – Official Restoration website

Science fiction-filmer fra USA
Actionthrillere fra USA
Romantiske filmer fra USA
Bilfilmer fra USA
Filmer fra 1986
Ungdomsfilmer fra USA
Engelskspråklige filmer